Α4-0131/95

Απόφαση σχετικά με την κοινή θέση που εξέδωσε το Συμβούλιο εν όψει της εγκρίσεως της αποφάσεως του Ευρωπαϊκού Κοινοβουλίου και του Συμβουλίου για τους προσανατολισμούς για την ανάπτυξη του Euro-ISDN (ψηφιακό δίκτυο ενοποιημένων υπηρεσιών) ως διευρωπαϊκού δικτύου (C4-0033/95 - 00/0495(COD)).

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0033/95 - 00/0495(COD)),

- έχοντας υπόψη τη γνωμοδότησή του στην πρώτη ανάγνωση ((ΕΕ C 128 της 09.05.1994, σ. 42)) όσον αφορά την πρόταση της Επιτροπής στο Ευρωπαϊκό Κοινοβούλιο και στο Συμβούλιο CΟΜ(93)0347 ((ΕΕ C 259 της 23.09.1993, σ. 4)),

- έχοντας υπόψη την τροποποιημένη πρόταση της Επιτροπής CΟΜ(94)0483 ((ΕΕ C 353 της 13.12.1994, σ. 5)),

- έχοντας υπόψη το άρθρο 189 Β, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (Α4-0131/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να εκφρασθεί θετικά επί των τροπολογιών του Κοινοβουλίου στην γνώμη την οποία καλείται να εκδώσει σύμφωνα με το άρθρο 189 Β, παράγραφος 2, σημείο δ, της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει σχετικά την κοινή θέση και να εγκρίνει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Άρθρο 3, εισαγωγική πρόταση και πρώτη παύλα

>Αρχικό κείμενο>

Οι στόχοι για την ανάπτυξη του Euro-ISDN, είναι οι εξής:

>Κείμενο μετά την ψηφοφορία στο ΕΚ>

Οι στόχοι, σχετικά με την ανάπτυξη του ISDN ως διευρωπαϊκού δικτύου και ως στοιχείου της υποδομής για την παροχή μιας «καθολικής υπηρεσίας», είναι οι εξής:

>Αρχικό κείμενο>

- πρόσβαση στις διευκολύνσεις Euro-ISDN, συμπεριλαμβανομένων των βασικών υπηρεσιών[semigr ]

>Κείμενο μετά την ψηφοφορία στο ΕΚ>

- ανάπτυξη της προσφοράς υπηρεσιών βασισμένων στο Euro-ISDN, εξυπακουομένου ότι πρέπει να ληφθεί υπόψη η μεταγενέστερη καθιέρωση ενός ευρωπαϊκού δικτύου ενοποιημένων επικοινωνιών ευρείας ζώνης[semigr ]

(Τροπολογία 2)

Άρθρο 5, τρίτη παύλα

>Αρχικό κείμενο>

- ανάλυση και προώθηση της μετάβασης των εφαρμογών στο Euro-ISDN.

>Κείμενο μετά την ψηφοφορία στο ΕΚ>

- ανάλυση και προώθηση της μετάβασης των εφαρμογών του δημόσιου τομέα και του ιδιωτικού τομέα στο Euro-ISDN[semigr ]

>Κείμενο μετά την ψηφοφορία στο ΕΚ>

- προώθηση της διάθεσης τερματικών Euro-ISDN και των λογισμικών εφαρμογής.

(Τροπολογία 5)

Άρθρο 9

>Αρχικό κείμενο>

Σε μεμονωμένες περιπτώσεις και με τη διαδικασία του άρθρου 228 της Συνθήκης, το Συμβούλιο μπορεί να επιτρέπει τη συμμετοχή τρίτων χωρών, οι οποίες είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο ή έχουν συνάψει συμφωνίες σύνδεσης με την Κοινότητα, ώστε οι εν λόγω χώρες να μπορούν να συμμετέχουν στην υλοποίηση σχεδίων κοινού ενδιαφέροντος και να προωθούν τη διασύνδεση και τη διαλειτουργικότητα των ISDN.

>Κείμενο μετά την ψηφοφορία στο ΕΚ>

Είναι ιδιαίτερα επιθυμητή, αλλά με σεβασμό της διαδικασίας του άρθρου 228 της Συνθήκης, η συμμετοχή τρίτων χωρών οι οποίες είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο ή έχουν συνάψει συμφωνίες σύνδεσης με την Κοινότητα, ώστε οι εν λόγω χώρες να μπορούν να συμμετέχουν στην υλοποίηση σχεδίων κοινού ενδιαφέροντος και να προωθούν τη διασύνδεση και τη διαλειτουργικότητα των Euro-ISDN.

(Τροπολογία 6)

Παράρτημα Ι - σημείο 3, πρώτο εδάφιο, εισαγωγική πρόταση

>Αρχικό κείμενο>

3. «Τηλεματικές υπηρεσίες», στα πλαίσια της παρούσας απόφασης είναι οι εξής:

>Κείμενο μετά την ψηφοφορία στο ΕΚ>

3. «Τηλεματικές υπηρεσίες», στα πλαίσια της παρούσας απόφασης είναι οι εξής (ενδεικτικός και όχι εξαντλητικός κατάλογος):

(Τροπολογία 7)

Παράρτημα ΙΙ - σημείο 1.3 α) (νέο)

>Κείμενο μετά την ψηφοφορία στο ΕΚ>

1. 3 α) Ανάπτυξη των διαμεθοριακών εφαρμογών

Στόχος: Ανταπόκριση στις ειδικές ανάγκες των μεθοριακών περιοχών που αφορούν το δημόσιο τομέα και τον ιδιωτικό τομέα (μικρομεσαίες επιχειρήσεις ειδικότερα).

(Τροπολογία 8)

Παράρτημα ΙΙ - σημείο 2

>Αρχικό κείμενο>

2. Προώθηση της διατερματικής διαλειτουργικότητας των τηλεματικών υπηρεσιών

>Κείμενο μετά την ψηφοφορία στο ΕΚ>

2. Προώθηση της διατερματικής διαλειτουργικότητας των τηλεματικών υπηρεσιών και της δυνατότητας διάθεσης των τερματικών συσκευών Euro-ISDN

(Τροπολογία 9)

Παράρτημα ΙΙ - σημείο 3

>Αρχικό κείμενο>

3. Ανάλυση και προώθηση της διάδοσης των υφισταμένων εφαρμογών στο Euro-ISDN και προώθηση νέων εφαρμογών

>Κείμενο μετά την ψηφοφορία στο ΕΚ>

3. Ανάλυση και προώθηση της διάδοσης των υφισταμένων εφαρμογών του δημόσιου τομέα και του ιδιωτικού τομέα στο Euro-ISDN και προώθηση νέων εφαρμογών

(Τροπολογία 10)

Παράρτημα ΙΙ - σημεία 4.1 και 4.2

>Αρχικό κείμενο>

4. 1 Πειράματα επικύρωσης με ΜΜΕ για τηλεματικές υπηρεσίες

>Κείμενο μετά την ψηφοφορία στο ΕΚ>

4. 1 Πειράματα επικύρωσης με ΜΜΕ για τηλεματικές υπηρεσίες

>Αρχικό κείμενο>

Στόχος: Ευαισθητοποίηση των δυνητικών χρηστών για το οφέλη τα οποία θα μπορούσαν να αποκομίσουν από τα τηλεπικοινωνιακά συστήματα που βασίζονται στο Euro-ISDN για τη βελτίωση της επιχειρηματικής λειτουργίας τους[semigr ] συμβολή στην ανάπτυξη μιας «κρίσιμης μάζας» τερματικών Euro-ISDN που θα οδηγούσε σε φθηνότερες τιμές λόγω ευρείας χρήσης.

>Κείμενο μετά την ψηφοφορία στο ΕΚ>

Στόχος: Ευαισθητοποίηση των δυνητικών χρηστών για το οφέλη τα οποία θα μπορούσαν να αποκομίσουν από τα τηλεπικοινωνιακά συστήματα που βασίζονται στο Euro-ISDN για τη βελτίωση της επιχειρηματικής λειτουργίας τους[semigr ] συμβολή στην ανάπτυξη μιας «κρίσιμης μάζας» τερματικών Euro-ISDN που θα οδηγούσε σε φθηνότερες τιμές λόγω ευρείας χρήσης. Πιλοτικό πείραμα στα ευρωκέντρα πληροφοριών των κρατών μελών (ανάλυση κόστους/ωφέλειας και κατόπιν μελέτη σκοπιμότητας για την γενικοποίηση του ISDN μεταξύ των ευρωκέντρων πληροφοριών).

>Αρχικό κείμενο>

4. 2 Προώθηση μιας κοινής διασύνδεσης προγραμματισμού εφαρμογών

>Κείμενο μετά την ψηφοφορία στο ΕΚ>

4. 2 Πρόωθηση μιας κοινής διασύνδεσης προγραμματισμού εφαρμογών

>Αρχικό κείμενο>

Στόχος: Περαιτέρω εναρμόνιση των διασυνδέσεων προγραμματισμού εφαρμογών σε ολόκληρη την Κοινότητα, για την ανεξαρτητοποίηση του λογισμικού εφαρμογής από το φέρον υλικό απόθεμα.

>Κείμενο μετά την ψηφοφορία στο ΕΚ>

Στόχος: Περαιτέρω εναρμόνιση των διασυνδέσεων προγραμματισμού εφαρμογών σε ολόκληρη την Κοινότητα, για την ανεξαρτητοποίηση του λογισμικού εφαρμογής από το φέρον υλικό απόθεμα.

>Κείμενο μετά την ψηφοφορία στο ΕΚ>

4. 2 α) Μέτρα εκπαίδευσης

Στόχος: Εκπαίδευση προσωπικού για τη διάδοση και τη εγκατάσταση τερματικών Euro- ISDN, ιδίως στις μικρομεσαίες επιχειρήσεις.